Diari Oficial de la Generalitat Valenciana


Sumari del DOGV 8939, del 29-10-2020 (2020/8931)

RESOLUCIÓ de 26 d'octubre de 2020, del president de Turisme Comunitat Valenciana, per la qual es convoquen huit beques per a la realització, durant l'exercici 2021, de pràctiques professionals en matèria de turisme en les dependències de l'esmentada entitat pública (beques classe «E» i classe «I»).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8931


Data del document
:   26-10-2020

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 d'octubre de 2020, del president de Turisme Comunitat Valenciana, per la qual es convoquen huit beques per a la realització, durant l'exercici 2021, de pràctiques professionals en matèria de turisme en les dependències de l'esmentada entitat pública (beques classe «E» i classe «I»). [2020/8931]  
Segons disposa l'article 12, apartat 2, de la Llei 15/2018, de 7 de juny, de turisme, oci i hospitalitat de la Comunitat Valenciana, el foment i l'execució de la política turística de la Comunitat Valenciana correspon a Turisme Comunitat Valenciana, entitat de dret públic de les descrites en l'article 2.3.a.3r i article 3.1.c, pertanyent al sector públic instrumental i integrada en el sector públic administratiu, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, estableix en l'article 20, lletra b, que forma part de l'objecte de Turisme Comunitat Valenciana la formació del sector turístic valencià, per a la consecució del qual (d'acord amb l'article 21, apartat 1, lletra c, del mateix Decret) ha de realitzar funcions de foment de la formació del sector, entre altres, mitjançant la concessió de beques.  
Per això, i en el marc de la política de la Generalitat dirigida a la integració i especialització de joves amb llicenciatura o grau universitari que han finalitzat els seus estudis en dates recents, Turisme Comunitat Valenciana contempla la possibilitat de realitzar pràctiques professionals en les seues dependències, per a contribuir a aquesta especialització tècnica i, al mateix temps, facilitar l'accés al món laboral dels joves titulats, a fi d'enriquir la seua formació amb nous coneixements no sols teòrics sinó sobretot pràctics,ja que es considera que la concessió de beques amb aquest objecte és l'instrument més adequat per a garantir la consecució d'aquestes finalitats.  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'article 166 contempla els aspectes que, almenys, han de recollir les convocatòries de subvencions, naturalesa de la qual participen les beques, i es concreta mitjançant la present resolució uns tals aspectes, així com altres relacionats amb la mateixa finalitat.  
Així, mitjançant el Decret 20/2017, de 24 de novembre, del president de la Generalitat, es van establir les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017).  
En el preàmbul del mencionat Decret 20/2017 es fa constar que aquestes beques «no estan subjectes a la política de la competència de la Unió Europea en matèria d'ajudes públiques i, per tant, no requereixen notificació a la Comissió Europea, perquè no compleixen els requisits de l'article 107.1 del Tractat de Funcionament de la Unió Europea, ja que per raó de la qualitat de les persones beneficiàries i de l'objecte de les beques, aquestes accions subvencionables no afecten la competència ni els intercanvis comercials entre els estats membres, ni tampoc afavoreixen determinades empreses o produccions».  
Durant el procediment d'elaboració d'aquestes bases, es va emetre un informe de no subjecció que, juntament amb el projecte normatiu de llavors, va ser remés a la Direcció General de Finançament i Fons Europeus, que va comunicar que no es realitzarien observacions al projecte normatiu.  
En data 7 d'octubre de 2020 es va remetre memòria econòmica amb el detall de les repercussions pressupostàries de finançament i despesa derivades de la present convocatòria a la Direcció General de Pressupostos, a l'efecte del disposat en l'article 26 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i ha transcorregut el termini preceptiu sense que conste cap impediment per a prosseguir amb el procediment.  
  
L'article 2 del mencionat Decret 20/2017, que aprova les bases reguladores, estableix que les convocatòries de beques s'han de realitzar mitjançant resolució de la persona titular de la Presidència de l'Agència Valenciana del Turisme (actualment Turisme Comunitat Valenciana), en concordança amb l'assenyalat quant a òrgans competents per a la convocatòria en l'article 160, apartat 4, lletra b de la referida Llei 1/2015 i com es recull en l'article 31, apartat 2, lletra f del citat Decret 7/2020, del Consell.  
En virtut del que s'ha exposat i de conformitat amb els preceptes esmentats i d'altres, aplicables de manera general i pertinent, resolc:  
  
Primer. Objecte i nombre de beques  
Convocar la concessió ?en règim de concurrència competitiva- de les beques que, per a la realització de pràctiques professionals durant l'exercici 2021 en dependències de Turisme Comunitat Valenciana, es concreten seguidament, atenent la classe, el nombre, la titulació requerida i el lloc de realització:  
1. De classe «e»: tres beques en matèria de competitivitat empresarial i emprenedoria turística, destinades a graduats en Turisme, en Economia, en Administració i Direcció d'Empreses (ADE), en Gestió i Administració Pública (GAP), en Sociologia i en Gastronomia; amb realització de les pràctiques en la seu central de Turisme Comunitat Valenciana, Àrea de Competitivitat Turística.  
2. De classe «i»: cinc beques en matèria de gestió administrativa en el marc de les convocatòries d'ajudes anuals a entitats i empreses del sector turístic de la Comunitat Valenciana, destinades a graduats en Turisme i en Gestió i Administració Pública (GAP); amb realització de les pràctiques en la seu central de Turisme Comunitat Valenciana, Àrea de Competitivitat Turística.  
  
Segon. Bases reguladores de la convocatòria i règim normatiu europeu  
1. La convocatòria es regirà pel Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme.  
2. Les beques a concedir no estan subjectes a la política de la competència de la Unió Europea en matèria d'ajudes públiques, tal com contempla el Preàmbul del Decret de bases reguladores d'aquesta convocatòria. De conformitat amb el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no requereix notificació a la Comissió Europea, per no complir els requisits de l'article 107.1 del Tractat de Funcionament de la Unió Europea.  
  
  
Tercer. Finançament i dotació econòmica individual  
1. La convocatòria objecte de la present Resolució s'imputarà pressupostàriament a la Secció 05, Entitat 00095. «Turisme Comunitat Valenciana», línia denominada «Programa d'Especialització Turística», amb el Codi Línia S0750000, capítol IV, dels Pressupostos de la Generalitat per a l'exercici 2021, els beneficiaris previstos del qual són titulats universitaris. L'import global màxim imputat a aquesta línia pressupostària i destinat a la concessió de les huit beques objecte de la present convocatòria serà, per a l'exercici 2021, de cent mil euros (100.000?), i per a l'exercici 2022, en cas de pròrroga, de cent mil euros (100.000?), condicionat en tots dos casos a l'existència de crèdit adequat i suficient en les respectives lleis de pressupostos de la Generalitat per a cada exercici.  
2. A l'efecte de la quantia individual de les beques, pagament i justificació d'aquestes, caldrà ajustar-se al que s'estableix en el capítol V, «Quantia, pagament i justificació de les beques», del Decret 20/2017, de 24 de novembre, del president de la Generalitat.  
De conformitat amb la Resolució de 12 de febrer de 2019, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2019 (DOGV 8487, 15.02.2019) i amb l'Acord de 8 de novembre de 2019, del Consell (DOGV 8676, 13.11.2019) d'aprovació d'un increment addicional del 0,25 %, la quantitat de percepció de les beques sotmeses a l'àmbit d'aplicació del Decret 132/2009, a partir de l'1 de juliol de 2019 va quedar establida en 1.067,09 euros, quantitat que haurà d'augmentar-se, si escau, aplicant-hi el percentatge de l'increment de la despesa del sector públic aprovat en els Pressupostos Generals de l'Estat per a l'exercici 2020.  
3. La quantia màxima destinada a les beques previstes en aquesta convocatòria no podrà superar les quantitats assenyalades en l'apartat 1 del present «punt resolutiu Tercer», sense perjudici del que s'estableix en el següent apartat 4.  
4. En cas de pròrroga de les beques - sempre que existisca crèdit adequat i suficient en els pressupostos de la Generalitat per a l'exercici al qual afecte la pròrroga - amb subjecció al que es disposa en el «punt resolutiu desé» de la present resolució, la quantia bruta mensual de la beca en el segon període s'aplicarà d'acord amb l'article 17 del Decret 132/2009, de 4 de setembre, del Consell, pel qual es regula la concessió de beques.  
5. Es procedirà així mateix a la retenció corresponent a compte de l'Impost sobre la Renda de les Persones Físiques, sobre el brut mensual a percebre per cada beca, així com a la corresponent cotització a la Seguretat Social, amb càrrec a la dotació pressupostària de capítol I, «Seguretat Social», dels pressupostos de Turisme Comunitat Valenciana, en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del fet previst en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
  
Quart. Requisits de les persones beneficiàries  
1. Per a obtenir la condició de persona beneficiària de la beca hauran d'acreditar-se els requisits que determina l'article 3, «Requisits de les persones beneficiàries», del mencionat Decret 20/2017, de 24 de novembre, del president de la Generalitat, al final del termini de presentació de sol·licituds de la present convocatòria.  
2. No podran optar a aquestes beques els qui, en el moment de publicació de la convocatòria, ja estiguen gaudint d'una beca de pràctiques professionals en la Generalitat, llevat que es concórrega a la mateixa beca que s'està gaudint o que resten menys de dos mesos per a la seua finalització.  
  
Cinqué. Termini, lloc i forma de presentació de les sol·licituds. Documentació acreditativa dels mèrits  
1. El termini per a la presentació de les sol·licituds serà de quinze dies hàbils a comptar des de l'endemà a la publicació de la present resolució de convocatòria en el Diari Oficial de la Generalitat Valenciana.  
  
2. Les persones aspirants a obtenir una beca presentaran la sol·licitud per via telemàtica, segons model normalitzat, que estarà accessible en la seu electrònica de la Generalitat https://sede.gva.es i en l'enllaç assignat al tràmit en la Guia Prop de la Generalitat corresponent a la present convocatòria de beques:  
https://www.gva.es/va/inicio/procedimientos'id\_proc=19131  
3. La forma i lloc de presentació de les sol·licituds i documentació que ha d'adjuntar-se, es realitzarà i s'ajustarà al que determinen els articles 6, «Sol·licituds», i 7, «Documentació acreditativa dels mèrits», del Decret 20/2017, de 24 de novembre, del president de la Generalitat.  
  
En el cas de presentació de més d'una sol·licitud per a una determinada convocatòria, únicament es tindrà en compte l'última presentada, i les anteriors hauran d'arxivar-se.  
4. De conformitat amb el que es disposa en l'article 6.3 del Decret 20/2017, de 24 de novembre, del president de la Generalitat, les persones aspirants podran fer ús del servei d'assistència tècnica, a través del correu electrònic generalitat\_en\_zis@nun.gd, destinat a solucionar qualsevol problema tècnic relacionat amb la presentació electrònica d'aquesta sol·licitud.  
5. Únicament les persones seleccionades per a la fase d'entrevista hauran de presentar la documentació a la qual es refereix l'article 7.2 del Decret 20/2017, de 24 de novembre, del president de la Generalitat, acreditativa dels mèrits detallats en el currículum en el moment de l'entrevista.  
6. Els mèrits que no hagen sigut prou acreditats no seran tinguts en compte a l'efecte de la seua valoració.  
7. El compliment temporal dels mèrits s'entendrà referit a la data de finalització del termini de presentació de sol·licituds.  
8. Si en qualsevol moment del procés arriba a coneixement de la comissió avaluadora corresponent que alguna de les persones sol·licitants no posseeix la totalitat dels requisits exigits, haurà de requerir-li l'acreditació d'aquests requisits. En cas que no foren acreditats en el termini de 10 dies, quedarà exclosa del procés, amb indicació prèvia de les inexactituds o falsedats formulades pel sol·licitant.  
  
Sisé. Ordenació i Instrucció. Comissió avaluadora  
1. L'ordenació i instrucció del procediment correspondrà, conformement amb la vigent resolució d'organització de Turisme Comunitat Valenciana, al personal i unitats administratives que realitzen les funcions atribuïdes a l'Àrea de Competitivitat Turística.  
2. De conformitat amb l'article 9, «Comissió avaluadora», del Decret 20/2017, de 24 de novembre, del president de la Generalitat, es constitueix les següents comissions avaluadores, compostes pels membres que es detallen:  
Beca classe «e» (Competitivitat i emprenedoria turística):  
- El/la cap de l'Àrea de Competitivitat Turística, que actuarà com a president/a de la Comissió.  
- El/la cap del Servei de Planificació i Estratègia Turística, que actuarà com a secretari/ària de la Comissió.  
- El/la cap de la Unitat de Desenvolupament Turístic.  
Beques classe «i» (Gestió administrativa, ajudes i incentius):  
- El/la cap de l'Àrea de Competitivitat Turística, que actuarà com a president/a de la Comissió.  
- El/la cap del Servei de Planificació i Estratègia Turística, que actuarà com a secretari/ària de la Comissió.  
- El/la cap del Servei d'Ajudes.  
  
Seté. Criteris de valoració de les sol·licituds, procés de selecció i resolució  
1. Les sol·licituds presentades es valoraran conformement amb els criteris establits en l'article 4, «Barem per a avaluar els mèrits personals», del Decret 20/2017, de 24 de novembre, del president de la Generalitat.  
La valoració màxima que es podrà obtenir en l'entrevista/prova serà de set punts i seran considerats els cinc criteris assenyalats en l'apartat 1.e de l'article 4 del citat Decret 20/2017, la respectiva puntuació màxima del qual serà la següent: els criteris «profunditat de coneixements» i «facilitat d'adaptar-se a plantejaments diversos» seran puntuats amb un màxim de dos punts, els restants tres criteris amb un màxim d'un punt.  
  
2. El procés de selecció i resolució de la present convocatòria es realitzarà segons el que s'estableix en l'article 10, «Procés de selecció», del Decret 20/2017, de 24 de novembre, del president de la Generalitat.  
  
  
Huité. Mitjans de publicació dels diferents tràmits  
Les publicacions de relacions i llistats que determina el procés de selecció s'efectuaran en la Seu Electrònica de la Generalitat en internet https://sede.gva.es i en l'enllaç assignat al tràmit en la Guia Prop de la Generalitat corresponent a la present convocatòria de beques:  
  
https://www.gva.es/va/inicio/procedimientos'id\_proc=19736  
  
Nové. Termini de resolució, notificació i efecte del silenci administratiu  
1. El termini màxim per a dictar i publicar les resolucions serà de tres mesos, a comptar des de la data de publicació de la convocatòria, sense perjudici que puga ampliar-se en els termes establits en la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i la finalitat d'aquestes. La publicació de la resolució esmentada produirà efectes de notificació a les persones interessades, d'acord amb el que es disposa en la legislació bàsica de procediment administratiu comú. Així mateix, s'inserirà la informació corresponent en la Seu Electrònica de la Generalitat a internet https://sede.gva.es, i en l'enllaç assignat al tràmit en la Guia Prop de la Generalitat corresponent a la present convocatòria de beques:  
https://www.gva.es/va/inicio/procedimientos'id\_proc=19653  
  
Desé. Duració de les beques i pròrroga  
1. El període de duració de cada beca començarà el dia de 2021 que s'indique en la resolució de concessió de la present convocatòria i s'estendrà fins al 31 de desembre de 2021, de conformitat amb el principi d'anualitat pressupostària, recollit en l'article 25.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. El període inicial de cada beca podrà prorrogar-se sense necessitat de nova convocatòria per un període màxim de dotze mesos addicionals, sempre que el desenvolupament de l'activitat que s'estiga efectuant així ho requerisca o aconselle, i la possibilitat de pròrroga quedarà condicionada, en tot cas, a l'existència de crèdit adequat i suficient en els pressupostos de la Generalitat per a l'exercici 2022.  
  
Onzé. Condicions de concessió de les beques  
1. Aquesta convocatòria es realitza de conformitat amb el Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017), i quedarà condicionada per tant al que s'estableix en aquestes bases, entre els punts de les quals destaquen els que figuren detallats en els apartats següents.  
2. El procediment de concessió d'aquestes beques es tramitarà en règim de concurrència competitiva.  
3. Les pràctiques es realitzaran en les dependències de Turisme Comunitat Valenciana que figuren concretades en el punt primer d'aquesta resolució. Així mateix, podran realitzar desplaçaments en funció de les necessitats formatives a complementar.  
4. L'activitat pràctica a desenvolupar consistirà en tasques adequades per a adquirir formació complementària i especialització, en relació amb la titulació exigida per a cada classe de beques en funció de la matèria pròpia de cadascuna d'aquestes, matèria detallada en l'article 1 del mencionat Decret 20/2017, aprovatori de les bases reguladores i que, igualment, apareix ressenyada en el punt primer de la present convocatòria.  
5. Els drets i les obligacions dels beneficiaris o beneficiàries, el règim d'incompatibilitats al qual es troben subjectes les beques i les circumstàncies que poden donar lloc a la modificació de la resolució de concessió de la present convocatòria seran els establits en el capítol IV, «Acompliment de les beques i obligacions», del Decret 20/2017, de 24 de novembre, del president de la Generalitat, pel qual s'estableixen les bases reguladores.  
  
Dotzé. Recursos  
La resolució de concessió de la beca que es dicte conformement amb aquesta convocatòria posarà fi a la via administrativa i contra aquesta es podrà interposar un recurs potestatiu de reposició davant l'òrgan que la dicte, en el termini d'un mes a comptar des de l'endemà de la seua publicació o bé, directament, un recurs contenciós administratiu davant els jutjats contenciosos administratius de València, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretzé. Dades de caràcter personal  
Les dades personals de les persones sol·licitants de les beques recollits en el transcurs del procediment, seran tractats per Turisme Comunitat Valenciana, de conformitat amb el Reglament (UE) 2016/679 del Parlament Europeu i del Consell, de 27 d'abril de 2016 -relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD) i amb la Llei orgànica 3/2018, de 5 de desembre, de Protecció de Dades Personals i garantia dels drets digitals- en qualitat de Responsable i en l'exercici de les competències atribuïdes, amb la finalitat de gestionar l'objecte de les instàncies presentades. Les persones titulars de les dades personals podran exercitar els seus drets d'accés, rectificació, supressió, limitació o oposició, dirigint-se per escrit a l'adreça de correu electrònic rgpd\_hauncnw@kpo.ea o presentant escrit en el Registre d'entrada de Turisme Comunitat Valenciana, així com, si escau, es podrà reclamar davant l'Agència Espanyola de Protecció de dades, en el supòsit de no haver obtingut satisfacció en l'exercici dels drets.  
  
  
Catorzé. Efectes i recursos  
1. La present resolució farà efecte l'endemà de la seua publicació en el Diari Oficial de la Generalitat Valenciana.  
2. Contra aquesta resolució de convocatòria, que posa fi a via administrativa, es podrà interposar un recurs contenciós administratiu, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la seua publicació, davant els jutjats contenciosos administratius de València, si bé, podrà interposar-se, potestativament, un recurs de reposició davant la Presidència de Turisme Comunitat Valenciana en el termini d'un mes, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 26 d'octubre de 2020.- El president de Turisme Comunitat Valenciana: Francesc Colomer Sánchez.